અહીંયા પ્રધાનમંત્રી નરેન્દ્ર મોદીએ કહ્યું, ‘આ માત્ર અસમ, નોર્થ ઇસ્ટ નહીં પરંતુ આખા હિંદુસ્તાનના ગ્રામીણ જીવનનું ભાગ્ય બદલનારો પાયો છે. ભારત એક કૃષિ પ્રધાન દેશ છે. આપણે એટલા નસીબદાર છીએ કે આપણને દરેક પ્રકારની ઋતુનો લાભ મળે છે. જે દેશનું જીવન કૃષિ પ્રધાન માનવામાં આવ્યું છે, મહાત્મા ગાંધીએ જે દેશમાં ગ્રામ રાજ્યથી રામ રાજ્યની કલ્પના કરી હોય, એ દેશમાં બદલાયેલા જમાના પ્રમાણે કૃષિ-ગ્રામીણ જગતને બદલવાની જરૂર છે.’